Оспорващата Я. С. Т. – редовно призована, явява се лично.

Ответникът К. за З. от Д. – редовно призован, се представлява от К. Р., правоспособен юрист, на длъжност “Главен специалист” – регионален представител за област Благоевград на К. за З. от Д.. 

Заинтересованата страна ОД на МВР – Благоевград – редовно призована, не се представлява.

Заинтересованата страна Комисар Г. Д. К. – редовно призован, не се явява и не се представлява.

Заинтересованата страна Ц. Г. - прокурор при Районна прокуратура – Благоевград – редовно призована, не се явява и не се представлява.

СТРАНИТЕ (поотделно): Да се даде ход на делото. 

Съдът намира, че не са налице процесуални пречки за даване ход на делото, предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 

Жалбата на Я. С. Т. срещу Решение № 330/04.09.2015 г. по преписка № 221/2014 г. на Петчленен състав на Комисията за З. от Д..
Съдът докладва писмените документи, събрани в хода на производството пред Комисията за З. от Д. на РБългария.
Докладва получено в регистратура на Административен съд – Благоевград на 17.11.2015 г. становище вх. № 513/2014 г./12.11.2015 г. от Ц. Г. – прокурор при Районна прокуратура – Благоевград, постъпило в регистратура на съда на 23.11.2015 г. възражение рег. № 244 000-17320/23.11.2015 г. от ВПД Директор Р. Т., както и получена на 09.12.2015 г. молба от заинтересованата страна Г.К., с която изразява становище, че оспорва изцяло подадената жалба и изразява становище по съществото на спора.

ОСПОРВАЩАТА Т.: Поддържам жалбата. 
За изясняване на делото от фактическа страна моля да бъдат събрани допълнителни доказателства, които са извън преписка № 221/2014 г. на Комисията за З. от Д..
Моля да се изискат от Районна прокуратура – Благоевград, от ОД на МВР – Благоевград и от Главна дирекция “Инспекторат” на МВР посочените документи в жалбата, с която е сезирана Комисията за З. от Д..
На първо място моля да бъде представено копие от самоотвод на Ц. Г. – прокурор към Районна прокуратура - Благоевград по преписка № 1693/2013 г. за установяване на следните обстоятелства: Това е преписка, образувана по мои сигнал, за извършени престъпления от С. А. и Л. М. - служители на 02 Районно управление “Полиция” – Благоевград. По тази преписка прокурор Г. депозира самоотвод. Същевременно, когато се касае да бъде разследвана жалбата на служител от 02 Районно управление “Полиция” – Благоевград, в мое лице, по преписка № 513/2014 г., прокурор Г. не депозира самоотвод.
Искам да бъде изяснен селекционният принцип за депозиране и недепозиране на самоотвод от прокурор Г.  
На второ място моля да бъдат изискани копия от всички дисциплинарни наказания, наложени на служители от ОД на МВР – Благоевград след мои сигнал. С тези доказателства искам да докажа, че неправомерно е изготвена справка за влошаване на работното ми положени с колектива, поради процесния лист. Влошаване на отношенията ми с колектива беше  поради депозираните сигнали, въз основа на които те са наказани.
Аз съм подала много сигнали и има много наказани служители.
Доказателството е във връзка с това, че след приключване на проверката по въпросния лист съм командирована в Института по психология за рисково поведение на служители на Министерство на вътрешните работи. В процеса на проверката има установени нарушения от служителя С. А., които умишлено не са доказвани и нарушения на Етичния кодекс от служители от МВР, но тези нарушения не са били основание за командироване на същите в Института по психология на МВР. 
Затова бих искала комисар К. да бъде изслушан, за да обясни основанията, въз основа на които не се прилагат еднакви критерии за установяване на рисково поведение на служителите от ОД на МВР - Благоевград. Неравното третиране се състои в това, че проверката, която е извършена по жалба вх. № Ж-33 е установила единствено мое рисково поведение. Не е установила рисково поведение на служителите, които се “забавляват” с термини и с дискриминационни подходи към лицата, които работят заедно с тях. За мен е притеснително един такъв лист да стои в сградата на МВР.
На трето място моля да бъде изискана преписка № Ж-6095 от Главния директор на Дирекция “Инспекторат” към МВР, въз основа на която комисар К. се е самопроверил и е самоустановил нарушенията в службата си. Той се самопроверил, самоустановил и самопреценил. 
Искам да докажа абдикацията на инспектората и пълен “кар-бланш” на комисар К. да упражнява дискриминационни подходи към служителите си.
На четвърто място моля да бъде допуснат до разпит за следващото съдебно заседание свидетеля С. А., за да бъде доказано, че мотивите в атакуваното решение на комисията за това, че е извършена своевременна проверка, съгласно чл. 17 от ЗЗД са неоснователни, неправилни и недоказани. Той ще установи обстоятелствата кога е бил уведомен, кога е поставен листа в сградата на 02 Районно управление “Полиция” – Благоевград, след като е уведомен, защо не го е премахнал, не е ли притеснително за него в сградата на МВР да стоят такива листове, защо в обясненията, дадени по жалбата, лъже, че е провел разговор с мен и че своевременно е махнал листа. Листът беше свален един месец след неговото уведомяване.
Моля да бъде допуснат до разпит в качеството на свидетел и инспектор Л.М. за установяване на същите обстоятелства, а именно, че проверката е повърхностна и въз основа на това Комисията за З. от Д. е приела, че не е нарушен чл. 17 от ЗЗД. 
Моля да бъде разпитана и прокурор Г., която да обясни основанията си за самоотвод. 
Представям в писмен вид всички направени доказателствени искания.

ЮРИСТ Р.: Уважаема госпожо Председател, оспорвам така депозираната жалба. Моля да приемете като доказателства по делото писмените документи събрани в хода на производството пред Комисията за З. от Д.. Не възразявам срещу исканията на оспорващата.  
Учудвам се, че госпожа Т. в производството пред Комисията за З. от Д. не представи доказателства и не направи доказателствени искания и най-вече за установяване на извършителя. 
Нямам доказателствени искания.

ОСПОРВАЩАТА Т.: Пред Комисията за З. от Д. съм депозирала две молби с искане за представяне на документи. Комисията е дала ход по преписката в нарушение на ЗЗД. Не съм била своевременно уведомена преди първото заседание, за да се запозная с материалите по преписката.
На второ място комисията неправилно е счела, че предмет на жалбата е доказване на физическото лице, поставило листа в кафенето на Второ Районно управление “Полиция” – Благоевград. Предмет на преписката е селекционният подбор на комисар К. към служителите му за налагане на дисциплинарно наказание или установяване на рисково поведение и дискриминационния подбор на прокурор Г. да дава или не самоотводи на преписки, свързани с личността ми.

Съдът намира, че следва да бъдат приети като доказателства по делото писмените документи, събрани в хода на производството пред Комисията за З. от Д. на РБългария.
По направените доказателствени искания от страна на оспорващата в днешното съдебно заседание, съгласно представено от същата писмено становище, съдът ще се произнесе в закрито съдебно заседание.
Предвид изложеното, съдът

О П Р Е Д Е Л И:

ПРИЕМА като доказателства по делото писмените документи, събрани в хода на производството пред Комисията за З. от Д. на РБългария а именно: Решение № 330/04.09.2015 г. на Комисията за З. от Д., Петчленен разширен заседателен състав; жалба с вх.№44-00-1835/16.04.2014 г. от Я. Т. до Председателя на Комисията за З. от Д.; копие от лист формат А4; писмо № Ж-33/27.05.2013 г. от Директора на ОД на МВР – Благоевград до Я. Т.; уведомление за отстраняване на нередовности с изх.№44-00-2159/14.05.2014г. и обратна разписка, подписана на 16.05.2015г.; декларация с вх.№44-00-2309/21.05.2014г. от Я. Т.; 2 броя копия от пощенски плик; разпореждане №532/31.05.2014г. за образуване на преписка №221/2014г.; уведомително писмо с изх.№44-00-2809/20.06.2014г. и обратна разписка, подписана на
23.06.2О14г.; уведомление с изх.№90-04-121/04.07.2014г. и обратна разписка, подписана на 07.07.2014г.; уведомление с изх.№90-04-120/04.07.2014г. и обратна разписка, подписана на 07.07.2014г.; уведомление с изх.№20-00-38/04.07.2014г. и обратна разписка, подписана на 07.07.2014г.; разпореждане №654/30.06.2014г. за определяне на експерт; доклад за определяне на състав с вх.№12-11-662/25.06.2014 г.; становище с вх.№90-04-130/21.07.2014г. от Директора на ОД на МВР – Благоевград до Комисията за З. от Д.; писмо рег. № Ж-33/2013/27.05.2013 г. от Директора на ОД на МВР – Благоевград до Я. Т.; справка рег. № 8096/27.05.2013 г. относно извършена проверка по преписка вх. № Ж-33:24.04.2013 г.; жалба вх. № Ж-33/24.04.2013 г. от Я. Т. до Дирекция “Инспекторат” МВР; обяснение рег. № към Ж.33/29.04.2013 г. от Я. Т.; обяснение рег. № към Ж-33/22.05.2013 г. от С. А.; обяснение рег. № към Ж-33/20.05.2013 г. от С. К.; обяснение рег. № към Ж-33/20.05.2013 г. от В.Б.; обяснение рег. № към Ж-33/20.05.2013 г. от М. Н.; обяснение рег. № към Ж-33/20.05.2013 г. от Р. Д.; обяснение рег. № към Ж-33/21.05.2013 г. от К.П.; обяснение рег. № към Ж-33/21.05.2013 г. от С. М.; обяснение рег. № към Ж-33/21.05.2013 г. от Н. Т.; докладна записка № към Ж-33/20.05.2013 г. до Началника на 02 РУП – Благоевград; обяснение № към Ж-33/20.05.2013 г. от Г.Б.;  обяснение № към Ж-33/20.05.2013 г. от Д. У.; обяснение № към Ж-33/20.05.2013 г. от Л. Д.; обяснение № към Ж-33/20.05.2013 г. от К.П.; обяснение № към Ж-33/20.05.2013 г. от В.Т.; обяснение № към Ж-33/19.05.2013 г. от К. К.; обяснение № към Ж-33/21.05.2013 г. от К. Т.; обяснение № към Ж-33/20.05.2013 г. от Л. С.; обяснение № към Ж-33/20.05.2013 г. до Началника на 02 РУП – Благоевград; обяснение № към Ж-33/20.05.2013 г. от Д. Н.; обяснение № към Ж-33/19.05.2013 г. от С. М.; формуляр за описване на прояви на рисково поведение на служител от МВР рег. № 8097/27.05.2013 г.; заповед Із-1977/29.07.2011 г. на МВР; характер на постъпилите сигнали в МВР, Приложение № 2 към т.15; дневник за предложенията и сигналите, Приложение № 1 към т. 14; заповед Із-69/18.01.2006 г. на МВР; формуляр за описване на проявите на рисково поведение на служителите в МВР;списък с видими поведенчески индикатори за разпознаване на рисковото поведение; списък с основните форми на критични произшествия; заповед рег. № 2194/20.11.2013 г. на Директора на ОД на МВР – Благоевград; обратна разписка; призовка с изх.№44-00-4108/08.10.2014г.; призовка с изх.№90-04-164/08.10.2014г.; призовка с изх.№90-04-163/08.10.2014г.; писмо вх. № 20-00-45/22.07.2014 г. от Прокурор Г. до Комисията за З. от Д.; постановление за отказ да се образува наказателно производство вх. № 513/17.03.2014 г.; писмо рег. № Ж-33/20.02.2014 г. от Началника на ргупа “КИАД” до РП – Благоевград; етичен кодекс за поведение на държавните служители в МВР; справка рег. № 8096/27.05.2013 г.  относно извършена проверка по преписка вх. № Ж-33/24.04.2013 г.; жалба вх. № Ж-33/24.04.2013 г. от Я. Т. до Дирекция “Инспекторат” МВР; заявка № 21997/27.05.2013 г. до Директора на института по психология МВР – С.; писмо вх. № 513/17.02.2014 г. от Прокурор Г. до ОД на МВР-Благоевград; писмо № 1750/12.02.2014 г. от Прокурор К. до РП – Благоевград; писмо вх. № 1750 от Д. Г.; писмо вх. № Ж-33/27.05.2013 г. от Директора на ОД на МВР – Благоевград до Я. Т.; 3 боя копие от пощенски плик; призовка с изх.№90-04-163/08.10.2014г. и обратна разписка подписана на 10.10.2014г.; призовка с изх.№90-04-164/08.10.2014г. и обратна разписка подписана на 10.10.2014г.; призовка с изх.№44-00-4108/08.10.2014г. и обратна разписка подписана на 10.10.2014г.; уведомително писмо с изх.№44-00-4397/29.10.2014г. и обратна разписка подписана на 04.11.2014г.; молба с вх. №44-00-4363/28.10.2014г.; възражение с вх.№44-00-4766/21.11.2014г.; заповед за заместване № 435/24.11.2014г.; доклад заключение от С. Й. до З. Д.; пълномощно рег. № 244000-3684/24.11.2014 г.; протокол от 24.11.2014 г.; призовка с изх.№20-00-5/28.01.2015г. и обратна разписка подписана на 30.01.2015г.; отговор с вх.№20-00-7/30.01.2015г.; призовка изх. № 20-00-5/28.01.2015 г.; писмо вх. № 20-00-7/30.01.2015 г. от Прокурор Г. до Комисията за З. от Д.; копие от пощенски плик; уведомително писмо с изх.№20-00-6/29.01.2015г. и обратна разписка 02.02.2015г.; молба с вх.№44-00-465/10.02.2015г.; копие от пощенски плик; отговор с вх.№20-00-10/06.02.2015г.; от Прокурор Г.; копие от пощенски плик; заповед№75/11.03.2015г. на Председателя на Комисията за З. от Д.; протокол от 11.03.2015 г.; заповед №136/29.04.2015г. на Председателя на Комисията за З. от Д.; молба за протокол с вх.№44-00-2261/04.06.2015г.; копие от пощенски плик; съобщение изх. № 44-00-3269/08.09.2015 г.; обратна разписка получена на 10.09.2015 г.; съобщение изх. № 90-04-151/08.09.2015 г.; обратна разписка получена на 10.09.2015 г.; съобщение изх. № 90-04-152/08.09.2015 г.; обратна разписка получена на 10.09.2015 г.;  съобщение с изх.№20-00-50/08.09.2015г. и обратна  разписка получена на 08.09.2015 г.

ОТЛАГА делото и го НАСРОЧВА за 20.01.2016 г. от 11:00 часа, за която дата оспорващата и ответникът уведомени лично и чрез процесуалния си представител в процеса, заинтересованите страни – при условията на чл. 137, ал. 7 от АПК. 

Протоколът се написа в съдебно заседание, което приключи в 11:30 часа. 

                     АДМИНИСТРАТИВЕН СЪДИЯ: /п/ Мария Тодорова

                                                           СЕКРЕТАР: /п/ Елена Филипова

Вярно с оригинала!
Е.Ф.